ব্যাংক বা আর্থিক প্রতিষ্ঠান না হয়েও পুঁজি সংগ্রহের নামে গ্রাহকদের কাছ থেকে দুই হাজার কোটি টাকার বেশি অর্থ হাতিয়ে নিয়েছে নিউ বসুন্ধরা রিয়েল এস্টেট (প্রা.) লি. নামের এক প্রতিষ্ঠান। উচ্চ মুনাফার লোভ দেখিয়ে মাত্র আট বছরে এই পরিমাণ অর্থ তুলে নিয়েছে প্রতিষ্ঠানটি। রেজিস্টার্ড অফিস বাগেরহাটে হলেও খুলনা, নড়াইল, পিরোজপুর, সাতক্ষীরা ও যশোর জেলার বিভিন্ন এলাকায় গ্রাহকদের কাছ থেকে এখনো মাঠকর্মীর মাধ্যমে অর্থ সংগ্রহ করে চলেছে প্রতিষ্ঠানটি।